OzLabs/hebrew-wiki-articles huggingface dataset:
A New Day Has Come (שיר)

A New Day Has Come (בעברית: יום חדש הגיע) הוא סינגל שהוקלט על ידי הזמרת-יוצרת הקנדית סלין דיון, מתוך אלבומה הבינלאומי השישי, A New Day Has Come. השיר יצא לאור ב-11 במרץ 2002, כסינגל הראשון מתוך האלבום.

השיר הגיע למקום ה-22 במצעד הבילבורד הוט 100, והשביעי במצעד הסינגלים הבריטי.

== רקע וכתיבה ==
השיר נכתב על ידי סטפן מוקיו ואלדו נובה והופק על ידי וולטר אפנסייב, נובה וריק וייק. השיר הוא שיר בסגנון הפופ, המאפיין שירים נוספים מתוך האלבום, A New Day Has Come. בנוסף לכך, זכה השיר למעמד זהב בארצות הברית על סך מכירות של 500,000 עותקים.

אלבום האוסף My Love: Essential Collection, שיצא בשנת 2008, כלל בתוכו את השיר.

== וידאו קליפ ==
הווידאו קליפ של השיר צולם בוסט פאלם ביץ' שבארצות הברית ובוים על ידי דייב מאיירס. בתחילת הקליפ, ניתן לראות את דיון עומדת על עננים המקיפים אותה, תוך שהיא מתחילה לשיר את השיר וברקע ניתן לראות אנשים בסיטואציות שונות במדינות שונות. הוא נחשב לאחד מהווידאו קליפים היקרים ביותר בכל הזמנים.

הווידאו קליפ המלא של השיר הועלה לערוץ ה-Vevo של סלין דיון ב-24 באוקטובר 2009, ונכון לינואר 2019, עומד מונה הצפיות של הקליפ על כ-113 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!אוסטרליה (ARIA)
|זהב
|35,000
|-
!ארצות הברית (RIAA)
|זהב
|357,000
|-
!בריטניה (BPI)
|כסף
|200,000<small></small>
|-
!יוון (IFPI Greece)
|זהב
|10,000
|-
!נורווגיה (IFPI Norway)
|זהב
|10,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
|-
!בריטניה
|11 במרץ 2002
|תקליטור • קלטת שמע
|-
!יפן
|27 במרץ 2002
|תקליטור
|-
!ארצות הברית
|28 במאי 2002
|7" • די וי די
|}

== קישורים חיצוניים ==

== הערות שוליים ==

קטגוריה:שירי סלין דיון
קטגוריה:שירים באנגלית
קטגוריה:שירים שהופקו על ידי ריק וייק
קטגוריה:וידאו קליפים שבוימו על ידי דייב מאיירס
קטגוריה:בלדות משנות ה-2000
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בצ'כיה
שמוזאורוס

שמוזאורוס (שם מדעי: Shamosaurus; ממנדרינית: "לטאת חול מדברי") הוא סוג של דינוזאור משוריין ממשפחת האנקילוזאוריים שחי בקרטיקון התחתון של מונגוליה לפני 126.3-100.5 מיליון שנה. הוא התגלה ב-1983 במחוז דורנוגובי. הדינוזאור נקרא כך על שם החוליות של מדבר גובי, בהם נמצא. משמעות שם המין הוא "מוגן בידי שריון".

השמוזאורוס היה אוכל עשב באורך 5 מטרים ומשקל 2 טונות, ע"פ החוקר גרגורי ס. פול. הוא היה בעל גולגולת רחבה שברובה הייתה חסרת מגן ועם חוטם שפנה מעט מעלה והסתיים במקור קרני, צוואר וגב משוריינים באוסטאודרם מחוזק ורגליים קצרות. מרבית המאובנים שלו כללו עצמות גולגולת שבורות, כך שלא ברור איך נראה הגוף והזנב. הוא ניזון מצמחייה קרקעית.

מאובני השמוזאורוס נחשבים לקרובים לאלה של הגוביזאורוס מאותו אזור ובעבר נחשבו לאותו סוג, אך היו מספר הבדלים בגולגולת ובאורך שיניהם.

==קישורים חיצוניים==

קטגוריה:אנקילוזאוריים
קטגוריה:דינוזאורים שחיו בקרטיקון תחתון באסיה
קטגוריה:מאובני טקסונים שתוארו ב-1983
טיאנצ'יזאורוס

טיאנצ'יזאורוס (שם מדעי: Tianchisaurus; מילולית: "לטאת בריכה שמיימית") הוא סוג של דינוזאור מקבוצת הדינוזאורים המשוריינים - אנקילוזאוריה. הוא חי באמצע היורה. מאובניו נמצאו ב-1993 בסין בידי החוקר דונג ג'ימינג. דינוזאור זה נקרא במקור בשם: Jurassosaurus כלומר: "לטאת היורה". שם זה ניתן עקב יציאת הסרט פארק היורה באותה שנה וכן מכיוון שבמאי הסרט סטיבן ספילברג היה שותף במימון החפירות. 

אומנם השם המדעי של הסוג הוחלף אך השם הספציפי של המין היחיד בסוג, T. nedegoapeferima, אותו חיבר שפילברג נשמר. שם זה מורכב מראשי התיבות של שמות משפחת השחקנים הראשיים של הסרט פארק היורה: סם ניל, לורה דרן, ג'ף גולדבלום, ריצ'רד אטנבורו, בוב פק, מרטין פררו, אריאנה ריצ'רדס וג'וזף מאזלו.

יצור זה היה קטן ביחס לקרוביו והגיע רק לאורך 3 מטרים. עם זאת נמצאו רק עצמות מעטות מהמין ולא ידוע עליו הרבה. כמה חוקרים סוברים שהיה קרוב לאנקילוזאוריים, אף שלא נמצא לו "כדור" משוריין בבסיס הזנב, מה שהופך אותו לאחד מהפרימיטיבים שבמשפחה. חוקרים אחרים סוברים שהיה רחוק יותר מהאנקילוזאוריים הגדולים והמשוריינים של הקרטיקון. 

==קישורים חיצוניים==

קטגוריה:בעלי חיים שתוארו ב-1993
קטגוריה:אנקילוזאוריה
קטגוריה:דינוזאורים שחיו ביורה תיכון באסיה
קטגוריה:טקסונים שתוארו בידי דונג שימינג
פלאוסקינקוס

פלאוסקינקוס (שם מדעי: Palaeoscincus; משמעות השם: "חומט עתיק") הוא סוג של דינוזאור ממשפחת הנודוזאוריים שחי בתור הקרטיקון המאוחר. הוא נמצא ב-1856 ותואר בידי החוקר ג'וזף ליידי על סמך ממצאי כמה שיניים. המאובנים שלו נמצאו ליד תצורת נהר ג'ודית שעל יד נהר מיזורי שבמונטנה.

כיום מעריכים חוקרים שונים שסוג זה מבוטל בדומה לעוד כמה סוגים שהחוקר ליידי נתן להם שמות כמו דיינודון, טרכודון ות'ספסיוס . מעריכים שהשיניים שנמצאו לדינוזאור היו שייכות למינים קרובים כמו האדמונטוניה או האאופלוצפלוס ואף לדינוזאורים צמחוניים מקבוצות אחרות.

הוא ידוע ממספר ספרים מהמאה ה-20 שהציגו אותו בעל שריון כמו האדממונטוניה ובעל זנב מצליף בעל אלה כמו האנקילוזאוריים.

==קישורים חיצוניים==

איור מתוך ספר מ-1951, בו נראים פרטי [[טרכודון (Trachodon) וקוריתוזאורוס רועים בביצות לצד פלאוסקינוס (במרכז).]]

קטגוריה:בעלי חיים שתוארו ב-1856
קטגוריה:נודוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שנויים במחלוקת
קטגוריה:טקסונים שתוארו בידי ג'וזף ליידי
קטגוריה:מאובני טקסונים שתוארו ב-1856
בקטרוזאורוס

בקטרוזאורוס (שם מדעי: Bactrosaurus; מילולית: "לטאת מועדון") הוא סוג של דינוזאור צמחוני מקבוצת האורניתופודים אשר היה בעל מקור-ברווז והיה קרוב לבני משפחת ההדרוזאוריים. הוא חי במדבר גובי של מזרח סין של הקרטיקון לפני 70 מיליון שנה. מאובני דינוזאור זה הם מהידועים שבין האורניתופודים שדמו להדרוזאורים האמיתיים. הוא נחקר ב-1933 ותואר בידי החוקר צ'ארלס ו' גילמור.
== מאפיינים ==
דינוזאור זה הגיע לאורך 6 מטרים, לגובה 2 מטרים ולמשקל 1.1-1.5 טון. עצם הירך שלו הגיע לאורך 80 ס"מ. במראהו הוא דמה להדרוזאורים הרגילים אך מבנה הלסת והשיניים הזכירו מעט את אלה של האיגואנודון. הוא היה קרוב מאוד לאאולמביה או לתלמטוזאורוס והיה אולי שלב באמצע הדרך להדרוזאור אמיתי.

מאובני הבקטרוזאורוס נמצאו פזורים לאורך החפירות, בהם נמצא והתגלו מעל 10,000 פרטים שלו, חלקם של בוגרים ואחרים של צעירים אך רובם היו בעלי עצמות שבורות ולא כל מבנה השלד שלו ידוע. על חלק מהשלדים התגלו הוכחות לתאים סרטניים שאולי הרגו את בעליהם.

== קישורים חיצוניים ==

קטגוריה:בעלי חיים שתוארו ב-1933
קטגוריה:טקסונים שתוארו בידי צ'ארלס ו. גילמור
קטגוריה:דמויי הדרוזאורים
קטגוריה:דינוזאורים שחיו בקרטיקון עליון באסיה
גריפוזאורוס

גריפוזאורוס (שם מדעי: Gryposaurus; משמעות שמו: "לטאת גריפון") הוא סוג של דינוזאור ממשפחת ההדרוזאוריים אשר חי במשך הקרטיקון העליון באמריקה הצפונית. נמצאו מספר מינים מסוג זה אשר נמצאו בתוך הפארק הפרובינציאלי דינוזאור שבאלברטה, קנדה וגם ביוטה ומונטנה בארצות הברית. הוא היה קרובו של הריינורקס ויש חוקרים שטוענים שמדובר באותו הסוג. בעבר הוא נחשב למין של הדרוזאורוס אך הופרד.

== מאפיינים ==
דינוזאור זה היה הדרוזאור דמוי-אדמונטוזאורוס שהיה בעל חלל אף גדול מאוד בצורה של אף נשרי, כמו שמתואר הגריפון בתרבות. הוא היה דינוזאור גדול מאוד באורך 8.2 מטרים ובעל רגליים ארוכות וזנב עבה ושרירי. ככל הנראה היצור יכל לעמוד זקוף כדי לנוע מהר אך ברוב הזמן נע על ארבע רגליו. הוא היה צמחוני לחלוטין והלסתות שלו היו בעלי שיניים אחוריות, איתם לעס צמחייה מהקרקע או מעצים נמוכים.

דינוזאור זה נמצא במגוון ממצאים והשתמרו גם דגימות של עורו וקשקשיו. ככל הנראה עדר גדול של צמחונים אלה ניזון במישורים שצמחו ליד הים הפנימי המערבי. עדרים אלה משכו בתורם טורפים גדולים כמו דרומאוזאוריים, טירנוזאוריים כמו האלברטוזאורוס והטראטופונאוס ומיני תנינאים כמו הדיינוסוכוס הענקי.

== בתרבות ==
הגריפוזאורוס מופיע בסדרה פלאווורלד.

==גלריית תמונות==
<gallery>
קובץ:Utah Gryposaurus.jpg
קובץ:The osteology of the trachodont dinosaur Kritosaurus Incurvimanus (1920) (14784362443).jpg
קובץ:Gryposaurus BW.jpg
קובץ:Gryposaurus-notabilis jconway.png
</gallery>

==קישורים חיצוניים==

קטגוריה:זאורולופיים
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי לורנס למב
אנה הנטלי

אנה הנטלי (נולדה ב-1982; באנגלית: Anna Huntley) היא זמרת מצו סופרן בריטית.

==ביוגרפיה==
הנטלי, ילידת סטוקטון און טיס שבמחוז דרהאם בצפון מזרח אנגליה, היא בוגרת האקדמיה המלכותית למוזיקה והקולג' המלכותי למוזיקה בבית הספר הבינלאומי לאופרה. זכתה במלגות אולם ויגמור, בפרסים בשירת ליד בברלין, בתחרות ליצירות הנדל בלונדון ובפרסים בשירה אופראית. השתלמה בהדרכתה של אנג'ליקה קירכשלגר.

הנטלי מופיעה בקביעות ברסיטלים באולם ויגמור בלונדון, ובאירופה לצידם של פסנתרנים נודעים ובמרכזי מוזיקה באירופה כמוזיקפראיין בווינה, האולם הקאמרי בברלין, בפסטיבלים באוקספורד, באת', ברייטון וסנט מגנוס. השתתפה בסדרת קנטטות באך בקונצרטהאוס בווינה.

שרה עם ההתזמורת הסימפונית של וינה ועם התזמורת הסימפונית של ה-BBC. הופיעה באופרה הלאומית האנגלית, באופרה הוולשית, ובאופרה הישראלית.

הקליטה את שירי שוברט בלווי גיטרה, שירים של שומאן, מלארמה וראוול.

==קישורים חיצוניים==
* 

* [https://www.oxfordlieder.co.uk/artist/166 אנה הנטלי] באתר oxfordlieder
* [http://www.israel-opera.co.il/?CategoryID=181&ArticleID=4468&SearchParam=אנה+הנטלי אנה הנטלי] באתר האופרה הישראלית
* [https://www.eno.org/artists/anna-huntley/ אנה הנטלי] באתר האופרה האנגלית הלאומית

קטגוריה:זמרות מצו סופרן
קטגוריה:זמרות בריטיות
קטגוריה:זמרים בריטים
קטגוריה:בריטיות שנולדו ב-1982
קטגוריה:בריטים שנולדו ב-1982
שברולט 210

שברולט 210 (באנגלית: Chevrolet 210) היא מכונית משפחתית גדולה מתוצרת חטיבת המכוניות שברולט בחברת ג'נרל מוטורס האמריקאית, אשר יוצרה בין השנים 1953–1957 בארצות הברית ובקנדה.

==דורות==
* דור ראשון - יוצר בין השנים 1953 - 1954.
* דור שני - יוצר בין השנים 1955 - 1957.

==גרסאות==
===דור ראשון===
* 4 דלתות - סדאן.
* 2 דלתות - קופה.
* 2 דלתות - הרדטופ.
* 2 דלתות - קבריולה.
* 4 דלתות - סטיישן.

===דור שני===
* 4 דלתות - סדאן.
* 2 דלתות - קופה.
* 2 דלתות - הרדטופ.
* 4 דלתות - הרדטופ.
* 2 דלתות - סטיישן.
* 4 דלתות - סטיישן.

== תמונות ==
<gallery mode="packed" heights="100">
קובץ:Chevrolet 210 Sedan 1953 (13492800735).jpg | "שברולט 210", שנת 1953 
קובץ:1953 Chevrolet 210 Sedan - Flickr - Sicnag.jpg | "שברולט 210", שנת 1953 
קובץ:1953 Chevrolet 210 (2388878834).jpg | "שברולט 210", שנת 1953 
קובץ:1954 Chevrolet Two-Ten sedan (12404446583).jpg | "שברולט 210", שנת 1954 
קובץ:Flickr - DVS1mn - 55 Chevrolet 210 (2).jpg | "שברולט 210", שנת 1955, 2 דלתות, קופה 
קובץ:1955 Chevy 210 Stationwagon (12870335723).jpg | "שברולט 210", שנת 1955, 2 דלתות, סטיישן
קובץ:Wdog Chevrolet Station Wagon.jpg | "שברולט 210", שנת 1955, 4 דלתות, סטיישן
קובץ:1955 Chevrolet Two-Ten sedan (15420683468).jpg | "שברולט 210", שנת 1955, 4 דלתות 
קובץ:Classic cars in Cuba, Havana - Laslovarga003.JPG | "שברולט 210", שנת 1956, 4 דלתות 
קובץ:57 Chevy 210.jpg | "שברולט 210", שנת 1957, 4 דלתות, סטיישן
קובץ:'57 chevy.jpg | "שברולט 210", שנת 1957, קופה
</gallery>

==ראו גם==
* שברולט
* שברולט Parkwood
* שברולט קינגסווד
* שברולט דה לוקס
* שברולט פליטליין
* שברולט 150

== קישורים חיצוניים ==
 (שנת 1953)
 (שנת 1954)
 (שנת 1955)
 (שנת 1956)
 (שנת 1957)
* 

==הערות שוליים==

קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
קטגוריה:דגמי מכוניות שהושקו ב-1953
קטגוריה:מכוניות אמריקאיות
210
טומי דיק

טומי דיק (17 באפריל 1925–1999) היה הניצול המוכר היחיד מרצח היהודים לאורך גדות הדנובה בבודפשט, על ידי משטרת צלב החץ (ניאלאס - Nyilas) בזמן מלחמת העולם השנייה.

==ילדות==

טומי דיק נולד בבודפשט למשפחה מומרת. כעשר שנים לפני שטומי נולד, המירו הסבים והסבתות שלו, בנפרד זה מזה, מיהדות לנצרות. עם זאת, בגלל האנטישמיות שבה הייתה שרויה הונגריה נשארו המשפחות באותן מסגרות חברתיות ותרבותיות.

==מלחמת העולם השנייה==

דיק התגורר עם הוריו ואחיו (יאנצ'י) בבודפשט כאשר גרמניה סיפחה את הונגריה (במרץ 1944). הוא "גויס" לעבוד במחנות עבודה, בסביבות בודפשט, עד אוקטובר אותה שנה, אז גרמניה אילצה את המינוי של פרנץ סלשי כראש ממשלה, במקומו של מיקלוש הורטי. הורטי "הגן" עד אז על האוכלוסייה היהודית בעיר בודפשט מפני הגורל שהיה חלקם של היהודים בשאר הונגריה, שנשלחו למחנות הרצח בפולין. מאוקטובר החלה משטרת צלב החץ להתעלל לעצור, ולרצוח יהודים בבודפשט.

בדצמבר 1944 נתפס טומי דיק בפשיטה שנערכה בבית חברו, והוא הובל על ידי שוטרי הניאלאס, יחד עם שמונה יהודים נוספים, אל שפת נהר הדנובה. הירייה שנורתה אל ראשו ניפצה את לסתו והוא נפל לתוך הנהר הקפוא. הוא צף והצליח לטפס, במורד הנהר, על גבי מזח של מועדון חתירה ששימש אז כבסיס צבאי. החיילים עזרו לו להגיע לבית חולים מקומי ושם הוא שרד, בסיוע מסור של חבריו המקומיים, עד לשחרור בודפשט ב-18 בינואר 1945 בידי הצבא הסובייטי.

==אחרי המלחמה==

לאחר השחרור עשה טומי דיק את דרכו למחנה העקורים באוסטריה ואחרי שנתיים, ב -1948 היגר לקנדה. הוא עבד כפועל בסכר הידרו-אלקטרי בסטיוארטוויל שליד אוטווה בקנדה, ולאחר מכן הוא התגורר 3 שנים במונטריאול. משם הוא עבר מערבה והתמקם בקלגרי, שם הוא הקים עסק לייצור חלונות אלומיניום.

הוא הכיר והתחתן עם מרי ליליאן ג'קלין בשנת 1954 ונולדו להם שתי בנות. בגיל שלושים ושש, נרשם טומי לבית הספר למשפטים וב-1967, בגיל ארבעים ושתיים, החל בקריירה של משפטן בקלגרי, קריירה שנמשכה למעלה משלושים שנים.

טומי דיק נפטר בשנת 1999 והוא בן 74.

==ביבליוגרפיה==
*
*

==הערות שוליים==

קטגוריה:יהודים בשואה: הונגריה
קטגוריה:הונגרים שנולדו ב-1925
קטגוריה:הונגרים שנפטרו ב-1999
קטגוריה:ניצולי השואה: הונגריה
איסידרו קורבינוס

איסידרו קורבינוס פונטאקה (בספרדית: Isidro Corbinos Pontaque; נולד ב-1894 בסרגוסה שבספרד, נפטר ב-30 בינואר 1966 בסנטיאגו שבצ'ילה) היה כדורגלן, עיתונאי ספורט ופרופסור ספרדי.

== ביוגרפיה ==
קורבינוס נולד בסרגוסה שבחבל אראגון, ובצעירותו עבר לקטלוניה, שם היה כדורגלן. בעונת 1914/1915 שיחק בשורות ברצלונה, במדיה שיחק בשני משחקים והבקיע שער אחד. לאחר מכן שיחק בקטלוניה דה מנרזה. קורבינוס החל את קריירת העיתונאות שלו בעריכת העיתון הקטלאני הקטן "טריבונה" (Tribuna). ב-1915 הוציא ספר על אגרוף בשם Boxeo. בהמשך כתב למספר עיתונים בקטלוניה, כגון מונדו דפורטיבו ולה ונגארדיה, שם גם התמנה לתפקיד עורך ראשי. ב-1923 ניהל את העיתון "לה חורנדה דפורטיבה" (La Jornada Deportiva). כמו כן, ערך וניהל את עיתון הספורט "אקסלסיור" שבבילבאו וכן ערך בעיתון "אאורה" (Ahora) שבמדריד.

במהלך מלחמת האזרחים הספרדית ברח קורבינוס מספרד לצרפת, שם היה במחנה ריכוז יחד עם עוד פליטים ספרדים. ב-1939 גלה יחד עם אשתו ובתו על ספינת ויניפג לצ'ילה. בצ'ילה המשיך בעבודת העיתונאות, עבד בעיתון "לס נוטיסיאס דה אולטימה אורה" (Las Noticias de Ultima Hora) ובמגזין "ארסיז'ה" (Ercilla). בנוסף, היה פרופסור בבית הספר לעיתונאות של אוניברסיטת צ'ילה. ב-30 בינואר 1966 הלך קורבינוס לעולמו, בגיל 71. על שמו נוסד הפרס הלאומי לעיתונאות ספורט ("Premio Nacional de Periodismo deportivo Isidro Corbinos"), המוענק לעיתונאי הספורט בולט בצ'ילה באותה שנה על ידי איגוד עיתונאי הספורט במדינה (Círculo de Periodistas Deportivos).

== לקריאה נוספת ==
<div class="mw-content-ltr">
* 
</div>

== קישורים חיצוניים ==
* [http://clio.rediris.es/exilio/chile/exilioenchile.htm Por obra y gracia del Winnipeg], Julio Gálvez Barraza, Rediris

== הערות שוליים ==

קטגוריה:כדורגלני ברצלונה
קטגוריה:עיתונאי ספורט
קטגוריה:סגל אוניברסיטאות ומכללות
קטגוריה:קשרי כדורגל ספרדים
קטגוריה:כדורגלנים ספרדים
קטגוריה:צ'יליאנים שנפטרו ב-1966
קטגוריה:ספרדים שנולדו ב-1894
קטגוריה:ספרדים שנפטרו ב-1966
הר קראדוק

רכס סנטינל הר קראדוק ממוקם בפינה הימנית התחתונה של הרביע השלישי משמאל בשורה השנייה של רביעיי המפה]]
הר קראדוק (באנגלית: Mount Craddock) הוא הר בקצהו הדרומי של מסיב קראדוק, ברכס סנטינל בהרי אלזוורת' שבאנטארקטיקה. 

ההר, שגובהו 4,368 מטרים מעל פני הים, הוא ההר התשיעי בגובהו באנטארקטיקה, והוא ההר השני בגובהו במסיב קראדוק (ההר הגבוה במסיב קראדוק הוא הר רטפורד). ההר מתנשא לגובה של 68 מטרים מעל סביבתו.

אוכף קארנייר מקשר בין הר קראדוק להר סטרייבינג. 

== היסטוריה ==
=== מקור השם ===

הוועדה המייעצת לשמות אנטארקטיים קראה בשנת 1965 למסיב קראדוק כולו בשם "הר קראדוק", אולם במפות הופיע השם לצד הפסגה הדרומית ביותר של המסיב. כדי למנוע בלבול, בשנת 2006 החליטה הוועדה המייעצת לקרוא לפסגה זו "הר קראדוק" ולמסיב כולו "מסיב קראדוק". 

ההר והמסיב נקראים על שם ג'י. קמפבל קראדוק ( J. Campbell Craddock) שהוביל את משלחת החקר של אוניברסיטת מינסוטה (שנערכה בין השנים 1963–1962, וערכה סקרים קרטוגרפיים, ובדיקות גאולוגיות ברכס סנטינל וברכס הריטג' שבהרי אלזוורת'). 

=== הטיפוס על ההר ===

מטפסים הגיעו לראשונה לפסגת ההר בינואר 1992.

==לקריאה נוספת==

<div class="mw-content-ltr">• Damien Gildea and John Splettstoesser, [https://pubs.usgs.gov/of/2007/1047/srp/srp069/of2007-1047srp069.pdf Craddock Massif and Vinson Massif remeasured], U.S. Geological Survey and The National Academies; USGS OF-2007-1047, Short Research Paper 069, doi:10.3133/of2007-1047.srp069</div>

<div class="mw-content-ltr">• H. Adams Carter, [https://books.google.co.il/books?id=VdEPD-6OitEC&pg=PA198&lpg=PA198&dq=%22Mount+Craddock%22+ascent%E2%80%8E+1992&source=bl&ots=EiluPqeAVm&sig=ACfU3U0edrjKe3fILjbeXVOWkQJceV3DHw&hl=en&sa=X&ved=2ahUKEwjyvee1tJXgAhWmD2MBHc_GAcgQ6AEwCHoECAUQAQ#v=onepage&q=%22Mount%20Craddock%22%20ascent%E2%80%8E%201992&f=false American Alpine Journal], 1994, P 198</div>

<div class="mw-content-ltr">• Damien Gildea, [https://books.google.co.il/books?id=c7HtBgAAQBAJ&pg=PT27&lpg=PT27&dq=%22Mount+Craddock%22+ascent%E2%80%8E+1992&source=bl&ots=C9CeA82G7g&sig=ACfU3U0no3VStLBTXLJQhSYQJMgl7swN1g&hl=en&sa=X&ved=2ahUKEwjyvee1tJXgAhWmD2MBHc_GAcgQ6AEwDHoECAAQAQ#v=onepage&q=%22Mount%20Craddock%22%20ascent%E2%80%8E%201992&f=false Ellsworth Moutains - Mountaineering in Antarctica: Travel Guide]</div>

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:3255 הר קראדוק] באתר הסקר הגאולוגי של ארצות הברית
* [https://mapcarta.com/25608860 מפת אזור הר קראדוק]
* [https://www.peakbagger.com/peak.aspx?pid=12111 הר קראדוק] באתר peakbagger
* [https://www.mountain-forecast.com/peaks/Mount-Craddock/forecasts/4368 תחזית מזג אוויר עדכנית ארוכת טווח עבור הר קראדוק]

==הערות שוליים==

קראדוק
קראדוק
אסטמנוסוכוס

אסטמנוסוכוס (שם מדעי: Estemmenosuchus; מיוונית: "תנין מכותר") הוא סוג של זוחל קדום מקבוצת התראפסידה. מיצור זה נתגלו שלדים רבים באזור הרי אורל שברוסיה, אשר תוארכו לתקופת הפרם, לפני 267 מיליון שנה. נתגלו ותוארו שני מינים שונים שלו.

== מאפיינים ==
ליצור זה הייתה גולגולת באורך 65 ס"מ, שהיה מכוסה במיני קרניים גרמיות שהזכירו את אלה של אייל קורא, ואורך הגוף השלם הגיע ל-3 מטרים. הוא היה יצור יבשתי רחב ומגושם שככל הנראה היה אוכל-כול בעזרת הניבים הקדמיים שלו שבלטו לצדדים.

האסטמנוסוכוס היה מאבות היונקים המודרניים, אך לא ברור אם היה יכול לשמר חום גוף בכוחות עצמו. במקום זאת, עשה שימוש בגודלו, ובאמצעותו אגר חום בגופו אשר סייע בוויסות הטמפרטורה. מבנה העור שלו היה דומה לזה של היפופוטם או של יונקים חסרי שיער דומים.

== בתרבות ==
זוחל זה הופיע בסדרה פלאווורלד.

==קישורים חיצוניים==

קטגוריה:דינוצפאליה
קטגוריה:בעלי חיים שחיו בפרם באסיה
קטגוריה:מאובני טקסונים שתוארו ב-1960
קטגוריה:רוסיה: מאובנים
אורניתוסוכוס

איור של אורניתוסוכוס טורף [[היפרודפדון (Hyperodapedon)]]
אורניתוסוכוס (שם מדעי: Ornithosuchus; מילולית: "עוף תנין") הוא סוג של זוחל גדול אוכל בשר מקבוצת הארכוזאורים, שדמה במראהו לתנין יבשתי גדול. הוא חי לפני 228-235 מיליון שנה בתור הטריאס שבעידן המזוזואיקון, ומאובניו נתגלו בתצורות אבני החול של לוסימאות' (Lossiemouth Sandstone Formation) שבסקוטלנד, באזור בו נמצאו מיני ארכוזאורים קרובים.

== מאפיינים ==
יצור אוכל בשר זה היה קרוב יותר לתנינאים מאשר לדינוזאורים והוא נע על ארבע רגליים, אך היה יכול להזדקף כדי לרוץ במהירות. האורניתוסוכוס הגיע לאורך ארבעה מטרים, והיה בעל גולגולת באורך 45 ס"מ ולסת גדולה שהזכירה את זו של הדינוזאורים התרופודים. במראהו דמה לפרסטוסוכוס שחי באמריקה הדרומית באותו הזמן. בדומה לתנינים, היה לאורניתוסוכוס רכס קשקשים מעל גבו, ובדומה לעופות היה בעל חמש אצבעות ברגליו, מה שככל הנראה סייע לו במהלך ריצה.

האורניתוסוכוס היה טורף-העל באזורי חיותו וניזון מזוחלים אחרים, כגון הרינצ'וזאורים, דמויי דינוזאורים, כגון הסלטופוס, ומטורפים קטנים יותר.

==ראו גם==
*ונאטיקוסוכוס - קרוב משפחה שהתקיים באמריקה הדרומית

==קישורים חיצוניים==

קטגוריה:פסאודוסוכיה
קטגוריה:ארכוזאורים פרהיסטוריים
קטגוריה:בעלי חיים שחיו בטריאס עליון באירופה
לגוסוכוס

לגוסוכוס (שם מדעי: Lagosuchus; מילולית: "תנין ארנבי") הוא סוג של זוחל מהקבוצה דמויי דינוזאורים שהיו מאבות הדינוזאורים ובמראהו הוא דמה לדינוזאור אמיתי. הוא חי בטריאס עליון שלפני 234–236 מיליון שנה.

מאובני זוחל זה נמצאו בארגנטינה ב-1971 ותוארו בידי החוקר אלפרד רומר. השרידים שהתגלו היו חלקיים וברובם היו עצמות רגליים וכתפיים, המרמזים שיצור זה יכל להזדקף ולרוץ במהירות על רגליו האחוריות הארוכות, דבר המזכיר את הדינוזאורים האמיתיים אך ברוב הזמן הוא נע על ארבע רגליים. הוא היה אוכל בשר באורך 40 ס"מ, דומה לזה של חמוס.

החוקר פול סרנו טוען שסוג זה מוטל בספק אחרי שהוא דומה מאוד למאובניו של המרסוכוס (Marasuchus).

<gallery>
Lagosuchus.jpg|שלד ואיור של הלגוסוכוס
</gallery>

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:דמויי דינוזאורים
קטגוריה:בעלי חיים שחיו בטריאס עליון באמריקה הדרומית
שברולט מסטר

שברולט מסטר (באנגלית: Chevrolet Master) היא מכונית משפחתית מתוצרת חטיבת המכוניות שברולט בחברת ג'נרל מוטורס האמריקאית, אשר יוצרה בין השנים 1933–1942.

יוצרו 450,435 יחידות.

==תצורות==
* 4 דלתות – סדאן.
* 2 דלתות – מכונית קופה.
* 2 דלתות – קבריולה.
* 2 דלתות – רודסטר (2 מושבים).
* 2 דלתות – טנדר.

===רמות גימור===
* בסיסי.
* דה לוקס.

==סדרות==
* "Series CA" (יוצר בשנת 1933).
* "Series DA" (יוצר בשנת 1934).
* "Series EA" (יוצר בשנת 1935).
* "Series ED" (יוצר בשנת 1935).
* "Series FA" (יוצר בשנת 1936).
* "Series FD" (יוצר בשנת 1936).
* "Series GA" (יוצר בשנת 1937).
* "Series BB" (יוצר בשנת 1937).
* "Series HA" (יוצר בשנת 1938).
* "Series HB" (יוצר בשנת 1938).
* "Series JA" (יוצר בשנת 1939).
* "series KA" (יוצר בשנת 1940).
* "series KB" (יוצר בשנת 1940).
* "Master Deluxe Series AG" (יוצר בין השנים 1941–1942).
* "Master Deluxe Series BG" (יוצר בין השנים 1941–1942).

== תמונות ==
<gallery mode="packed" heights="100">
קובץ:1937 Master De Luxe Chevrolet Sedan, Chevrolet dealers since 1916, proven, reliable, and... (NBY 6129).jpg | "שברולט מסטר", דגם "דה לוקס", שנת 1937
קובץ:1937 Chevrolet Master roadster (5409346213).jpg | "שברולט מסטר", רודסטר, שנת 1937
קובץ:1938 Chevrolet Master (18606348110).jpg | "שברולט מסטר", שנת 1938
קובץ:1938 Chevrolet Master De Luxe Coach PAU586.jpg | "שברולט מסטר", דגם "דה לוקס", שנת 1938
קובץ:1938 Chevrolet Master De Luxe Coupe PCZ386.jpg | "שברולט מסטר", דגם "דה לוקס", קופה, שנת 1938
קובץ:1938 Chevrolet Master hearse (5304419555).jpg | "שברולט מסטר", סטיישן, שנת 1938
קובץ:1938 Chevrolet Master HB Converible Coupe.jpg | "שברולט מסטר", קבריולט, שנת 1938
קובץ:1939 Chevrolet Master Town Sedan, rear.jpg | "שברולט מסטר", שנת 1939
קובץ:1941 Chevrolet Master Deluxe Coupe; Hastings, MN (43134086081).jpg | "שברולט מסטר", שנת 1941
קובץ:Janka Kupała - Chevrolet - 7.jpg | "שברולט מסטר", דגם "דה לוקס" – מבט לתא הנהג
קובץ:Janka Kupała - Chevrolet - 5.jpg | "שברולט מסטר", דגם "דה לוקס"
</gallery>

==ראו גם==
* שברולט
* שברולט דה לוקס

== קישורים חיצוניים==
 (שנת 1937)
 (שנת 1938)
 (שנת 1939)
 (שנת 1941)
* 

==הערות שוליים==

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:טנדרים
קטגוריה:דגמי מכוניות שהושקו ב-1933
קטגוריה:מכוניות אמריקאיות
קטגוריה:כלי רכב המיוצרים בפולין
קטגוריה:כלי רכב המיוצרים בדרום אפריקה
קטגוריה:כלי רכב המיוצרים בבלגיה
קטגוריה:כלי רכב המיוצרים בקנדה
קטגוריה:כלי רכב המורכבים ביפן
קטגוריה:כלי רכב המיוצרים בארגנטינה
מסטר
NGC 4570

NGC 4570 היא גלקסיית עדשה בקבוצת הכוכבים בתולה, הנמצאת במרחק של כ-54 מיליון שנות אור ממערכת השמש ושייכת לצביר הבתולה. 

== היסטוריה ==
לגלקסיה בהירות נראית מדרגה 10.8 והיא התגלתה ב-8 באפריל 1784 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1786 תחת הציון I.32, כשהיא מתוארת כדי בהירה, קטנה, עם גרעין בהיר ושני ענפים עמומים שיוצאים ממנו. בנו, ג'ון הרשל, צפה בה מספר פעמים והכניס אותה לקטלוג הערפיליות שפרסם בשנת 1833 תחת הציון 1361, כשהיא מתוארת כבהירה מאוד, קטנה, מאורכת מאוד, בעלת מרכז בהיר מאוד שמתבהר בחדות. הוא הכניס את הגלקסיה גם לקטלוג הכללי של ערפיליות וצבירי כוכבים שפרסם בשנת 1864 תחת הציון GC 3110 ובשנת 1888 ג'ון דרייר הכניס אותה לקטלוג הכללי החדש, תחת הציון NGC 4570, כאשר היא מתוארת כבהירה למדי, די קטנה, מאורכת מאוד, בעלת מרכז בהיר מאוד שמתבהר בחדות לגרעין ברור.

== תצפית ==
הגלקסיה נמצאת בחלקו הדרומי של צביר הבתולה, כ-6 מעלות מצפון-מערב לכוכב δ בבתולה, כ-7.3 מעלות ממערב-דרום-מערב לכוכב וינדמיאטריקס וכ-8.7 מעלות מצפון לכוכב פורימה. כ-0.8 מעלה ממערב-צפון-מערב לה נמצאת NGC 4526 ובאותו הכיוון במרחק זוויתי של 1.9 מעלות נמצאת M49, כ-1.1 מעלות מצפון-מערב לה נמצאת NGC 4535, כ-3 מעלות מצפון-צפון-מזרח לה נמצאת NGC 4596 ובמרחק דומה ממזרח-צפון-מזרח לה נמצאת NGC 4698, כולן גלקסיות השייכות גם כן לצביר הבתולה.

== תכונות ==
אורכה הזוויתי של NGC 4570 הוא כ-3.8 דקות קשת, שממרחקה שקול לקוטר של כ-60,000 שנות אור, פחות משני שלישים מהקוטר של שביל החלב, אך רוחבה הזוויתי הוא רק מעט יותר מרבע מאורכה הזוויתי, כך שקו הראייה אליה כמעט מקביל למישור הגלקסיה. ככל הנראה מדובר בגלקסיית עדשה מסוג S0, אך מכיוון שהיא נראית מצידה הצר, ייתכן שמדובר דווקא בגלקסיה אליפטית מאוד פחוסה מסוג E7. מסתה מוערכת בכ- מסות שמש, כ-30% ממסת שביל החלב, כאשר קרוב לשלושה רבעים ממסתה או כ- מסות שמש, היא מסת הכוכבים שבגלקסיה. בדומה לגלקסיות אחרות מסוגה, בגלקסיה יש מעט גז ואבק, ולכן יצירה של כוכבים חדשים מתרחשת בקצב נמוך יחסית שמוערך בכ-3 מאיות של מסת שמש בשנה, או מסת שמש בכ-34 שנים. בהתאם לכך, אוכלוסיית הכוכבים בגלקסיה היא די זקנה וגילה הממוצע מוערך בכ-14 מיליארד שנים והמתכתיות של הכוכבים היא כ-65% מזו של השמש. חקירת המבנה הפנימי של הגלקסיה העלתה שדיסקת הגלקסיה אינה שלמה אלא מורכבת מדיסקה פנימית המקיפה את גרעין הגלקסיה ברדיוס זוויתי של שניית קשת השקול לרדיוס של כ-270 שנות אור ודיסקה חיצונית שמתחילה מרדיוס זוויתי של כ-7 שניות קשת השקולות לרדיוס של כ-1860 שנות אור. במרווח בין שתי הדיסקות קיימות שתי טבעות שבהן צפיפות התווך בין-כוכבי גדולה יותר, הטבעת הפנימית היא ברדיוס זוויתי של כ-1.7 שניות רשת או כ-450 שנות אור והחיצונית בקוטר זוויתי של 4.4 שניות קשת או כ-1170 שנות אור. צורת הטבעות מרמזת על קיומו של מוט מרכזי (שלא נצפה ישירות) שאורכו מוערך בכ-3,250 שנות אור. את הגלקסיה מקיפה מערכת של כ-280 צבירים כדוריים, שבניגוד למערכות דומות בגלקסיות אחרות, שמורכבות מאוכלוסיית צבירים צעירה (פחות ממיליארד שנים) עם מתכתיות רגילה ומאוכלוסיית צבירים מבוגרת (מעל 10 מיליארד שנים) עם מתכתיות נמוכה, ל-NGC 4570 יש גם אוכלוסיית צבירים משמעותית, שגילם בין מיליארד שנים ל-3 מיליארד שנים עם מתכתיות רגילה (דומה לזו של השמש). משערים שקיומה של אוכלוסייה זו מצביעה על אירוע מיזוג בין שתי גלקסיות לפני מספר מיליארדי שנים.

==קישורים חיצוניים==

* 

==הערות שוליים==

קטגוריה:גלקסיות עדשה
קטגוריה:קבוצת הכוכבים בתולה
קטגוריה:צביר הבתולה
קטגוריה:הקטלוג הכללי החדש
אנזו (דינוזאור)

אנזו (שם מדעי: Anzu) הוא סוג דינוזאור תרופוד בעל מקור קרני ממשפחת הקנגנתיים. הוא קרוי על שם האל המסופוטמי הקדום אנזו . המאובנים שלו נמצאו ב-2014 בדקוטה הצפונית ודקוטה הדרומית, ארצות הברית. בסוג היה מין בודד - Anzu wyliei.

האנזו היה מהגדולים שבאובירפטורוזאורים של אמריקה הצפונית והגיע לאורך 3.5 מטרים, לגובה 1.5 מטר ולמשקל 200-300 ק"ג. הוא היה שני בגודלו במשפחה רק לגיגנטורפטור ממונגוליה. הוא היה מצויד במקור קרני גדול וחסר שיניים בעל לסת עליונה רחבה יותר מהתחתונה, צוואר ארוך, רגליים ארוכות וכנראה שהיה מכוסה בנוצות. הוא הכיל "כיפת עצם" דמוית חצי-ירח.

האנזו היה בנוי אכילת מגוון מזונות ולא התמחה בטריפת חיות או בלעיסת עשבים. הוא אולי דמה באורח חייו ליען מודרני. ממאובנים של קרוביו כנראה שהוא טיפל בביציו וקינן על הקרקע. דינוזאור זה נכחד לפני 66 מיליון שנה בהכחדת הקרטיקון הגדולה.
שחזור אנזו

==קישורים חיצוניים==

קטגוריה:בעלי חיים שתוארו ב-2014
קטגוריה:קנגנתיים
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי מאט למנה
קטגוריה:מאובני טקסונים שתוארו ב-2014
פיוטר פלדמן

פיוטר מקסימוביץ' פלדמן (ברוסית: Фельдман Пётр Максимович; 27 בנובמבר 1899 - 22 באוגוסט 1938) היה המפקד הפוליטי של צי הים השחור, ואחד מקורבנות של הטיהורים הגדולים של סטלין בסוף שנות ה-30.

==היסטוריה==
פלדמן נולד בבאקו, אזרבייג'ן בשנת 1899 בן למשפחה יהודית. שמו היה פסח. את שמו מלידה שינה לפיוטר בגיל 17. אביו, מנדל פלדמן, היה חייט ידוע בבאקו. אמו, שרה-רבקה, הייתה עקרת בית וגידלה את שלושת ילדיהם: פסח, אנתה ורחל.
לאחר סיום בית הספר, למד פיוטר הנדסה במכללה עד פרוץ המהפכה הקומוניסטית, בשנת 1917. בתחילתה הצטרף לצבא האדום ושירת בו עד סיומה של מלחמת האזרחים. הוא השתתף בקרבות על חצי האי קרים וגם באזור הקווקז הצפוני. באחד מהקרבות הכיר את אשתו לעתיד, אולגה (הילה) פרנק (1901–1981). היא נולדה בעיר סובאלק בפולין, ומשפחתה עברה לאוקראינה, לעיר אודסה. גם אולגה הצטרפה לצבא האדום וטיפלה בפצועים בקרבות.
לאחר סיומה של מלחמת האזרחים נישאו פיוטר ואולגה ונולדו להם שני ילדים. לבת קראו אוקטברינה (1922–2014), ולבן ארטיום (1925–1993).
פיוטר התקדם מאוד בקריירה הצבאית שלו ובגיל 35 מונה למפקד אוגדה, ובשנת 1937 מונה למפקד הפוליטי של צי הים השחור.
באותה שנה סטלין פתח בטיהורים הגדולים בשורות הצבא האדום, ופיוטר נעצר בינואר 1938 במוסקבה. ב-22 באוגוסט 1938 הוצא להורג, לאחר משפט בזק. גופתו נקברה בקבר אחים בשטח צבאי סגור המוכר בשם קומונרקה.
אשתו אולגה נעצרה גם היא וישבה בכלא חצי שנה בעיר סבסטופול. ילדיהם, אוקטברינה וארטיום, שהו עם סבתם בעיר אודסה, עד שחרורה של אולגה.
בשנת 1956, לאחר מותו של סטלין, בית המשפט העליון של ברית המועצות זיכה את פיוטר פלדמן מכל האשמות.

==לקריאה נוספת==
*The shot elite of the Red Army|pages 377—378
*F. Sverdlov, "Jews - Generals of the Armed Forces of the USSR" (Short Biographies), M., 1993. In Appendices No. 2-7 on p. 264.
*"Firing lists", a list of those buried near the village of Butovo and the Kommunarka State Farm, Moscow Region, No. 3123, Center for the Study and Storage of East European Jewry Documentation at the University of Jerusalem.
*Souvenirs OF "Tragedy of the Red Army of 1937-1938", Red Army Martyrology, pp. 167, 380, 397.
*Churakov D., Repressions in the Krassnoy Army, 2004, the commissar of the division, No. 102.
*Military history magazine of the Ministry of Defense of the Russian Federation, No. 12, 1993.
*AP RF, op.24, case 417, page 236 List No. 2 Former. Military workers to be tried by the military collegium of the Supreme Court of the USSR, No. 190 on page 245, signed by the beginning of the 1st special department of the NKVD of the USSR

== קישורים חיצוניים ==

* [https://web.archive.org/web/20150721045849/http://rkka.ru/handbook/personal/2488.htm Order of the People's Commissar of Defense of the USSR on Army personnel No. 2488 dated November 28, 1935 Moscow]
* [https://www.webcitation.org/65OTPMdKn?url=http://rkka.ru/ihandbook.htm Repressed soldiers of the Red Army]
* [http://stalin.memo.ru/spiski/pg09245.htm AP RF, op.24, case 417, page 245]

קטגוריה:אנשי צבא סובייטים
קטגוריה:קורבנות הטיהורים הגדולים
קטגוריה:יהודים בכוחות המזוינים של ברית המועצות
קטגוריה:יהודים שהוצאו להורג ברוסיה ובברית המועצות
קטגוריה:סובייטים שנולדו ב-1899
קטגוריה:סובייטים שנפטרו ב-1938
אלקטרה (כוכב)

אֶלֶקְטְרָה (באנגלית: Electra) הוא כוכב ענק כחול לבן בקבוצת הכוכבים שור. זהו הכוכב השלישי הבהיר ביותר בצביר הכוכבים הפתוחים M45. הכוכבים הבולטים ביותר בקבוצה זו נקראים על שם שבע האחיות של המיתולוגיה היוונית.

הכוכב קרוי על שם הדמות באותו השם מהמיתולוגיה היוונית.

== מידע כללי ==
הכוכב אלקטרה הוא כוכב ענק כחול לבן שנמצא בקבוצת הכוכבים שור. גיל הכוכב הוא 130 מיליון שנים ושמו אושר ב-21 באוגוסט 2016 על ידי ה-IAU (קבוצת עבודה על שמות של כוכבים). הכוכב הוא השלישי הבהיר ביותר בין הכוכבים בקבוצה. אלקטרה שייכת לכיתה הספקטראלית B6 IIIe והוא כ -400 שנות אור מהשמש. אשכול הפליאדות נחשב במרחק של 444 שנות אור.

טמפרטורת פניו היא 13,480 קלווין - הגבוהה ביותר מבין הכוכבים הבהירים של הצביר, ובהירותו היא מדרגה 3.72, כך שהוא מאיר בעוצמה של פי 500 מעוצמת ההארה של השמש בתחום הנראה ופי 2.5 בצירוף התחום העל-סגול. לאלקטרה יש מסה של כ-5 מסות שמש ורדיוסו הוא פי 6 מרדיוס השמש. הכוכב מסתובב על צירו במהירות של כ-180 ק"מ בשנייה וככל הנראה עקב כך נפלט ממנו גז היוצר דיסקה המקיפה אותו ופולטת קרינה תת-אדומה שאינה אופיינית לכוכבים מסוג זה וכן ספקטרום פליטה של מימן. לאלקטרה יש בן זוג עמום בהרבה, ככל הנראה כוכב הסדרה הראשית כחול-לבן מסוג ספקטרלי A המקיף אותו במרחק של כ-0.8 יחידות אסטרונומיות ובזמן הקפה של כ-100 ימים.

אלקטרה נסתרת מדי פעם על ידי הירח ולפעמים על ידי כוכבי לכת אחרים במערכת השמש. ההסתרה הכוכבית האחרונה התרחשה ב-9 במאי 1841, כאשר היא נבלמה על ידי נוגה.

== מקור השם ==
הכוכב נשא את השם המסורתי אלקטרה. אלקטרה הייתה אחת מאחיות הפליאדות במיתולוגיה היוונית. בשנת 2016, ארגון האסטרונומיה הבינלאומי ארגן קבוצת עבודה על שמות כוכבים (WGSN) כדי לקטלג שמות סטנדרטיים של כוכבים. ה-IAU אישר את השם "אלקטרה" לכוכב זה ב-21 באוגוסט 2016.

=== שמות צבאיים ===
(USS Electra (1843 ו-(USS Electra (AK-21/AKA-4, שניהם של הצי האמריקני.

== קישורים חיצוניים ==

* [https://web.archive.org/web/20171002025452/http://www.messier.seds.org/m/m045.html הפליאדות בקטלוג מסיה באתר SEDS.]
* מידע על הפליאדות ועל הבהירות של הכוכב אלקטרה באתר של מצפה הכוכבים ברקת. [http://www.bareket-astro.com/telescopes-data-processing-ccd-imaging/photometry-lesson-plan-astronomy-measurments.html פוטומטריה מערך שיעור- בהירות אובייקטים אסטרונומיים].
* [http://www.imdb.com/find?s=tt&q=electra סרטים שונים בעקבות הסיפור המיתולוגי], באתר IMDb.
* 

== הערות שוליים ==

קטגוריה:ענקים מסוג B
קטגוריה:קבוצת הכוכבים שור
הילאל אל-חלווי

הילאל בסאם אל-חלווי (בערבית: هلال بسام الحلوة; נולד ב-24 בנובמבר 1994) הוא כדורגלן לבנוני המשחק בעמדת החלוץ בפננג ובנבחרת לבנון.

הוא משחק בעיקר בעמדת הקיצוני, אך גם יכול לשחק כחלוץ המרכזי או כקשר ההתקפי.

==קריירה בינלאומית==
ב-8 באוקטובר 2015, אל-חלווי ערך את הופעת הבכורה שלו במדי הנבחרת בניצחון 2-0 על נבחרת מיאנמר במסגרת מוקדמות מונדיאל 2018. במשחק זה, הוא פתח בהרכב והוחלף לאחר 56 דקות.

ב-29 במרץ 2016, אל-חלווי כבש את שערו הראשון בנבחרת נגד אותה מיאנמר במסגרת מוקדמות מונדיאל 2018, כשהוא למעשה איזן את תוצאת המשחק ל-1-1.

בדצמבר 2018, הוא זומן לסגל הנבחרת לקראת גביע אסיה 2019. ב-17 בינואר 2019, הוא כבש צמד בניצחון 4-1 על נבחרת קוריאה הצפונית במסגרת המשחק האחרון בשלב הבתים.

נכלל בסגל נבחרת לבנון בטורניר גביע אסיה 2023.

==קישורים חיצוניים==

== הערות שוליים ==

קטגוריה:כדורגלנים גרמנים
קטגוריה:כדורגלנים לבנונים
קטגוריה:חלוצי כדורגל גרמנים
קטגוריה:חלוצי כדורגל לבנונים
קטגוריה:הנובר: כדורגלנים
קטגוריה:כדורגלני פ.צ. האלשר
קטגוריה:כדורגלני אפולון סמירניס
קטגוריה:כדורגלני נבחרת לבנון
קטגוריה:כדורגלני גביע אסיה 2019
קטגוריה:כדורגלני גביע אסיה 2023
קטגוריה:גרמנים ממוצא לבנוני
קטגוריה:ילידי 1994
עותניאלוזאורוס

שלד של הדינוזאור
עותניאלוזאורוס (שם מדעי: Othnielosaurus) הוא סוג של דינוזאור צמחוני מקבוצת הנאורניתיסציה שחי בתקופה יורה עליון לפני 155-148 מיליון שנה. הוא נקרא על שם החוקר האמריקני המפורסם עותניאל צ'ארלס מארש. מאובניו נמצאו לראשונה בידי מארש בתצורת מוריסון שבקולורדו, מערב אמריקה הצפונית אך הוא נחשב לסוג אחר שבוטל - Laosaurus. מאובנים נוספים שלו הופרדו לסוג אחר - ננוזאורוס (Nanosaurus). הייתה מחלוקת גדולה בין החוקר מארש ליריבו - אדוארד קופ לגבי מיון הדינוזאור והמינים התקפים לו.

המאובנים שלו שדמו לאלה של האותניליה, גם הוא קרוי על שם אותו חוקר, היו קרובים למאובני ההיפסילופודוניים והוא שויך במשך זמן רב לקבוצה, אך כיום הוחלט להפריד אותו לסוג נפרד. הוא הגיע לאורך 2 מטרים ולמשקל 10 ק"ג וממבנה השיניים שלו ייתכן שהיה אוכל צמחים או אוכל-כול. היו לו לסתות קצרות עם מבנה שיניים דמוי-עלה. הוא היה דו-רגלי ורץ במהירות כדי לברוח מטורפים. 

באזור בו חי בעבר היו יערות גדולים של מחטניים, שרכים וכן סוואנות טרופיות בהם הוא רעה בעדרים קטנים לצד זאורופודים וסטגוזאוריים ובהם חמק מטורפים כמו האלוזאורוס והצרטוזאורוס.

==קישורים חיצוניים==

קטגוריה:בעלי אגן דמוי עוף
קטגוריה:דינוזאורים שחיו ביורה עליון באמריקה הצפונית
ראוסוכוס

ראוסוכוס (שם מדעי: Rauisuchus) הוא סוג של זוחל טורף מקבוצת הארכוזאוריה שהיה בעל דמיון לתנין מודרני. הוא חי בברזיל של תור הטריאס ונמצא בתצורות סנטה מניה, בהם התגלו מיני קיינודונטיים, ארכוזאורים דומים ודמויי דינוזאורים כמו הטיוווסו והסטאוריקוזאורוס. משמעות שמו היא: "התנין של ד"ר וילהלם ראו" (Wilhelm Rau).

== מאפיינים ==
יצור זה דמה במראהו לתנין יבשתי בעל רגליים גדולות וייתכן שלעיתים היה מסוגל להזדקף על שתי רגליו האחוריות. הירך שלו הגיעה לאורך 90 ס"מ ואורכו לארבעה מטרים ולמשקל 250 ק"ג. הוא היה בעל לסתות חזקות שנועדו לקרוע בשר. הגב והזנב שלו היו בעלי קשקשים בולטים עשויי אוסטאודרם.

הראוסוכוס היה טורף-על במשך הטריאס והוא הותאם לחיי יבשה יותר מהתנינים המודרניים, וניזון מזוחלים קטנים ממנו. עם זאת, הוא נכחד בסופו של הטריאס, אולי כתוצאה משינויי אקלימים רחבים שייבשו את אזור מחייתו.

==ראו גם==
*פוסטוסוכוס – יצור שהיה קרוב משפחה דומה אשר חי באמריקה הצפונית.

==קישורים חיצוניים==

קטגוריה:טקסונים שתוארו בידי פרידריך פון הינה
קטגוריה:בעלי חיים שתוארו ב-1936
קטגוריה:פסאודוסוכיה
קטגוריה:בעלי חיים שחיו בטריאס באמריקה הדרומית
קטגוריה:ארכוזאורים פרהיסטוריים
קטגוריה:מאובני טקסונים שתוארו ב-1936
איטוזאורוס

איטוזאורוס (שם מדעי: Aetosaurus) הוא סוג של זוחל נכחד מקבוצת הארכוזאורים אשר מאובניו נמצאו באירופה, בגרינלנד ובארצות הברית. הוא היה קרוב משפחתו של הדסמטוסוכוס. מאובניו נמצאו לראשונה בגרמניה בידי החוקר אוסקר פראס ב-1877 והתגלו מאוחר יותר גם באיטליה. החוקר המפורסם עותניאל צ'ארלס מארש קרא למאובני הסוג בשם Stegomus שכיום אינו בתוקף. נמצאו בסוג 3 מינים תקפים, אשר היו בעלי הבדלים קטנים במבנה הגולגולת והזנב וכן נמצאו באזורים שונים.

== מאפיינים ==
יצור זה היה בעל דמיון לתנין יבשתי שייתכן שהיה אוכל צמחים בעל אזור עיניים גדול אך לסתות דקות ובהם שיניים חלשות. הוא היה קטן ביחס למשפחתו ולא עלה על מטר וחצי. היו לו לסתות קטנות אך לוחיות שריון גדולות לאורך הגב, הצוואר ולאורך וצידי הגוף והגפיים כוסו בשריון רך יותר ובשורת קוצים חיצונית. הרגליים היו קצרות אך חסרות קרומי שחייה. 

השריון החזק שלו עזר לו להתגונן מטורפים ארכוזאורים גדולים שחיו בתקופתו.

==קישורים חיצוניים==

* 

<gallery>
קובץ:Aetosaurus (2).jpg|עצמות של איטוזאורוס
קובץ:Belodon.jpg|איור משוחזר של איטוזאורוס
</gallery>

קטגוריה:אטוזאורים
קטגוריה:בעלי חיים שחיו בטריאס עליון באירופה
קטגוריה:בעלי חיים שחיו בטריאס עליון באמריקה הצפונית
קטגוריה:מאובני טקסונים שתוארו ב-1887
אסטרואידי אמור

אסטרואידי אמור הם סוגי אסטרואידים שיש להם נקודות במסלוליהם שנפגשות עם המסלול של כדור הארץ ולעיתים גם במסלול של מאדים. לכן יש סיכוי שהאסטרואיד יתנגש בכדור הארץ.

== מקור השם ==
שם האסטרואיד נקרא על שם קופידון (בלטינית - אמור).

השם "אמור" היה השם של "אסטרואיד 1221" שנגלה בשנת 1932. בעקבותיו השם של קבוצת אסטרואידים זו נקראת "אמור".

==תנאים לקיום אסטרואיד אמור==
קיימים שלושה תנאים שחייבים להתקיים כדי שאסטרואיד ייחשב כאסטרואיד אמור:

#האסטרואיד מקיף את מסלולו בפרק זמן העולה על שנה. משמעות הדבר היא שמרחקו הממוצע של האסטרואיד מן השמש חייב להיות גדול יותר מ AU.
#מסלול האסטרואיד אינו חוצה את מסלול כדור הארץ. כלומר הפריהליון של האסטרואיד גדול מהאפהליון של כדור הארץ.
#האסטרואיד חייב להיות עצם קרוב-ארץ, כלומר שההפרש בין מרחק האסטרואיד לשמש לבין מרחקו של כדור הארץ לשמש אינו עולה על מרחק הירח מכדור הארץ.

==מסלול אסטרואיד אמור==
מסלול האסטרואיד בצורת אליפסה המתנגש במסלולו של כדור הארץ ובדרך כלל עובר גם על הציר של מאדים.
מסלולו של האסטרואיד האמורי

כיוון מסלול האסטרואיד האמור משתנה בעקבות השפעת כוח המשיכה של גופים אחרים. כלומר, כאשר קבוצת אסטרואידי האמור כלואים בין שני גופים בעלי כוח משיכה גדול יותר. צורת המסלול של האסטרואיד משתנה בתלוי לגוף עם כוח המשיכה הגדול יותר. לדוגמה, אסטרואיד אמור בעל המסלול הנוטה לצד ימין של כדור הארץ והאסטרואיד נמצא בין כדור הארץ לבין מאדים, כוח המשיכה על מאדים גדול מכוח המשיכה על כדור הארץ, לכן אסטרואיד האמור ישנה את מסלול לכיוון מאדים ויטה לצד שמאל של כדור הארץ.
<br />

===התנגשות אסטרואידי אמור בכדור הארץ===

למרות הגודל והמהירות של אסטרואידי אמור, ישנו סיכוי שהאסטרואידים יתנגשו בכדור הארץ. ההתנגשות של אסטרואידי אמור תלויה בנוסף בכוח ובמהירות תנופה של עצמים או כוכבים שעוברים לידו או הוא עובר לידם.

הסיכויים שאסטרואיד אמור יתנגש בכדור הארץ קרוב ל-0.111113 אחוז.

== אסטרואידי אמור אקטיביים (פעילים) ==
הקבוצות של האסטרואידים

{| class="wikitable"
|+מספר דוגמאות לקבוצות אסטרואידי אמור:
!שם קבוצת האסטרואידים
!נקודות הפריהליון
!מתי התגלה
!מי גילה
|-
|אטן
|0.7901 AU
|7 בינואר 1976
|אלינור הלין
|-
|אפולו
|גדול מיחידה אסטרונומית אחת.
קטן מ-1.017 AU
|24 באפריל 1932
|קרל ריינמות'
|-
|אמור
|1.0832 AU
|12 במרץ 1932
|ה. דלפורט
|}

== קישורים חיצוניים ==

*[https://www.sott.net/article/297203-New-asteroid-discovered-Amor-Asteroid-2015-KQ154 New asteroid discovered - Amor Asteroid (2015 KQ154)]
*[https://www.permanent.com/apollo-amor-aten-near-earth-asteroids.html Apollo, Amor, Aten, and Libration Asteroids Near Earth]

קטגוריה:ערכים שבהם תבנית בריטניקה אינה מתאימה
אמור
קטגוריה:גופים קרובי ארץ
סינואורניתוידיז

סינואורניתוידיז (שם מדעי: Sinornithoides; מילולית: "צורת-עוף סיני") הוא סוג דינוזאור טורף ממשפחת הטרודוניים אשר בו נכלל מין יחיד - Sinornithoides youngi. דינוזאור זה חי לפני 113 שנה, בתחילת הקרטיקון במונגוליה הפנימית שבסין. הוא היה קרוב לזאורורניתוידיז מאותה משפחה. המאובנים שלו התגלו ב-1988 וכללו עצמות חוליות וחלקי גולגולת. מאובניו היו רבים אך חסרי ממצאים מיוחדים, כך שהוא קיבל שם רק ב-1993.

דינוזאור זה היה קליל ודמה מעט לעוף. הוא הגיע לאורך 1.1 מטר ולמשקל 2.5 קילוגרם והיה בעל לסת דקה בעלת שיניים חדות, הוא היה בעל טפרים גדלים בקצה אצבעותיו אך בעל גפיים בינוניות באורכם שאולי כוסו נוצות והיה בעל זנב ארוך. כמו רוב הטרודוניים הוא היה כנראה מכוסה בנוצות לאורך הגוף. הוא היה צייד של טרף קטן יותר כמו זוחלים וחסרי חוליות שהזדמנו בדרכו.

מראה הדינוזאור הזכיר עוף מודרני אך הוא היה בעל שיניים חדות ולא יכל לעוף. הוא חי אולי בלהקות ברחבי מונגוליה הקדומה לצד צמחונים גדולים כמו הווארוזאורוס שנמצאו בתחומי האזור. כמה מאובנים שלו נמצאו בצורה מכופפת בדומה לקרובו, מיי לונג. ייתכן שכך הוא נח בדומה למספר עופות קרקע ומצא את מותו תוך שינה.

==קישורים חיצוניים==

קטגוריה:בעלי חיים שתוארו ב-1993
קטגוריה:טקסונים שתוארו בידי דייל ראסל
קטגוריה:טרודוניים
קטגוריה:דינוזאורים שחיו בקרטיקון תחתון באסיה
קטגוריה:מאובני טקסונים שתוארו ב-1993
נקוובזאורוס

נקוובזאורוס (שם מדעי: Nqwebasaurus) הוא סוג של דינוזאור תרופוד שחי בקרטיקון התחתון. משמעות שמו היא מהשפה Xhosa, של שבט הקוסה הדרום אפריקאי ופירושו "לטאת נקוובה". השם "נקוובה" (Nqweba) הוא השם הישן של תצורות קירקווד (Kirkwood Formation) בדרום אפריקה, בהם נמצא הדינוזאור.

דינוזאור זה נמצא ב-1996 ונמצא ממנו מאובן של שלד יחיד אשר מצוי כיום במוזיאון אלבני שבדרום אפריקה. ככל הנראה המאובן שנמצא השתייך לפרט צעיר, אך אין מאובנים נוספים של מין זה להשוואה כדי שיהיה אפשר לבדוק.

דינוזאור זה השתייך לקבוצה דמויי-אורניתומימיים שהיו דומים במראם ליען והותאמו לריצה מהירה ברחבי מרחבים פתוחים. הוא הגיע לאורך 90 ס"מ ולגובה 30 ס"מ, די קטן ביחס לקרוביו. עם זאת ייתכן שפרט בוגר היה גדול יותר. גם חוליות הזנב לא נמצאו כך שאולי הדינוזאור הבוגר היה גדול יותר. הוא היה בעל לסתות דקות ובתוכם שיניים קטנות שהיו חסרים אצל מינים מפותחים יותר כמו האורניתומימוס. היו לו 3 טפרים בידיו שנבדלו בגודלם ורגליים ארוכות שיועדו לריצה.

באופן ייחודי לדינוזאורים תרופודים נמצאו בבטנו אבני גסטרולית שאולי סייעו לו לעכל מזון קשה. דבר זה אולי מרמז שהיה אוכל-כול ולא טורף. כמו כן ייתכן שהיה מכוסה בנוצות.

== קישורים חיצוניים ==

קטגוריה:דמויי-אורניתומימיים
קטגוריה:דינוזאורים שחיו בקרטיקון תחתון באפריקה
קטגוריה:טקסונים שתוארו בידי סקוט ד. סאמפסון
קטגוריה:טקסונים שתוארו בידי קתרין אן פורסטר
קטגוריה:מאובני טקסונים שתוארו ב-2000
סיגמונד ברייטבארט

סיגמונד ברייטבארט (22 לפברואר 1893 - 12 באוקטובר 1925),  הידוע גם בשם הכינוי זישע, היה אמן קרקס, גברתן וגיבור פולקלור יהודי-פולני. התפרסם בשל הכוח העצום שלו אשר זיכה אותו בתואר "האדם החזק ביותר בעולם" ו-"מלך הברזל" (בגרמנית: Eisenkönig) במהלך שנות ה-20. מבין יכולתיו היה יכול סיגמונד לעקם קורות ברזל עבות, למשוך עגלות כבדות בעזרת השיניים ולנעוץ מסמרים עם הידיים בלבד. סיגמונד היה נוהג להופיע בפני קהלים יהודים עטוף בגלימה כחולה-לבנה בעיטור מגן-דוד ופעם הכריז כי מטרת חייו הוא להגן על כבוד היהודים.

==חייו המוקדמים==

ברייטבארט נולד למשפחה יהודית מסורתית של נפחים בעיירה סטריקוב שליד לודז' בעשרים ושתיים לפברואר, 1893. ברייטבארט סיפר כי כבר בגיל ארבע נהג ליצוק ברזל בבית הנפחייה של אביו. בהגיעו לגיל מבוגר הצטרף לקרקס בתור אקרובט וגברתן.

==קריירה==
ברייטבארט הופיע בכל רחבי אירופה ואמריקה בתור גברתן בקרקס "בוטש". אחד הפעלולים המפורסמים שלו היה הרמה של מכונית עם עשרה אנשים בתוכה. בפעלול אחר היה מרים פילון חי, ותוך כדי החזקתו עלה על סולם והחזיק באמצעות השיניים חבל שעליה התנשא גלגל ענק שעליה עמדו שלושה אנשים. פעם הניח קרש על החזה שלו ונתן לחיות כבדות כמו פילונים ושורים לעלות עליה מבלי שיפגע. במקרה אחר הניח על החזה שלו פלטפורמה שעליה רכבו שני אנשים באופנועים. ברייטבארט עשה חלק גדול מהכנסותיו במכירת ספרים וקורסים בדואר על פיתוח שריר. הקורסים התבססו על אימוני שריר והדרכות איך לעקם קורות ברזל. ברייאטברט היה ידוע בנדיבות שלו ובזה שהיה תורם את מרבית הכנסותיו.
גלויה ב[[יידיש שמראה את זישה במופע האחרון שלו]]

==מותו==
ברייטבארט מת שמונה שבועות לאחר שבטעות פגע בעצמו במהלך מופע בגרמניה. הוא נדקר ברגל על ידי קצה של יתד ברזל בעת שדחף אותו לתוך קרשי עץ בעובי שתים עשרה וחצי ס"מ. הפצע הזדהם וגרם להרעלת דם. הוא נותח ושני רגליו נכרתו. ברייטבארט נפטר מפצעיו ב-12 באוקטובר 1925.

==גיבור יהודי==
ברייטבארט הפך לסמל ומקור לגאווה עבור יהודי פולין ובכלל יהודי תפוצות. כשהיה מגיע לעיירות יהודיות היו מתאספים כל אנשי העיירה בכיכר לכבדו. בריאיון לעיתון סיפר ילד יהודי כי ברייטבארט, "נתן לנו אומץ חדש (מול האנטישמיות)" בעוד פולני אחר התלונן כי היהודים "התחילו להיות יותר נועזים מאז שברייטבארט הגיע לעיירה". ברייטבארט איים על אנטישמים: "אם אני רואה אנטישמי, אני מזהיר אותו, ואם הוא ממשיך אז אני שובר אותו כמו גפרור". ברייטבארט רצה לקיים סדרת מופעים בארץ ישראל שבהם תכנן לשחזר את חייו של שמשון הגיבור כדי לתת השראה ואומץ ליהודים בארץ, אך הוא נפטר לפני שהספיק לעשות זאת.

קברו של זישע ב[[ברלין]]

==קישורים חיצוניים==

* 
* אושי דרמן, [https://www.anumuseum.org.il/he/בלוג-בית-התפוצות/מלך-הברזל-בנו-של-הנפח-היהודי-שהפך-לשמשו/ מלך הברזל: בנו של הנפח היהודי שהפך לשמשון החדש], באתר בית התפוצות, ספטמבר 2021
* 

==הערות שוליים==

קטגוריה:יהודים פולנים
קטגוריה:אמני קרקס
קטגוריה:פולנים שנולדו ב-1893
קטגוריה:נפטרים ב-1925
בית דג'ן (נפת שכם)

בֵּית דַ֫גַ'ן (בערבית: بيت دجن) הוא כפר פלסטיני במחוז שכם, במזרח השומרון, 10 ק"מ מזרחית לשכם, בגובה של כ-520 מ' מעל פני הים. לפי נתוני הלשכה הפלסטינית המרכזית לסטטיסטיקה, מנה הכפר כ-4,229 נפש באמצע שנת 2016.

==מקור השם==
תושבי הכפר מייחסים את השם לאל הכנעני דגון, בדומה למקור השם של בית דגן שבשפלה.<ref></ref>

==היסטוריה==
החוקר הבריטי בן המאה ה-19 קלוד קונדר הציע לזהות את בית דג'ן עם היישוב השומרוני דגון, שנזכר בכתבי השומרונים מהמאה השביעית.

במפקד 1922 שנערך על ידי שלטונות המנדט הבריטי, הייתה אוכלוסיית הכפר 487 מוסלמים, ובמפקד 1931 היא גדלה ל-548 מוסלמים אשר שכנו ב-118 בתים.

בסקר הכפרים ב-1945 האוכלוסייה בכפר הייתה 750 תושבים מוסלמים, ושטח הקרקע הכולל של הכפר היה 44,076 דונם.<ref></ref>

לאחר הסכמי שביתת הנשק בתום מלחמת העצמאות בשנת 1949, עברה בית דג'ן משליטה בריטית לירדנית. בסקר האוכלוסין הירדני משנת 1961 נמנו בכפר 926 תושבים.

בעקבות מלחמת ששת הימים עבר בית דג'ן משליטה ירדנית לישראלית.

בשנת 1971 הופקעו 199 דונמים מאדמות הכפר לטובת ההתנחלויות חמרה ומכורה וכן הופקעו 54 דונם להקמת בסיס צבאי בחלקו המזרחי של הכפר.

בעקבות הסכמי אוסלו הוגדרו 10,158 דונם שהם 38% מאדמות הכפר כשטח B, ו-16,720 דונם שהם 62% הוגדרו כשטח C.

בשנת 2011 תוקנו גבולות הכפר על ידי המשרד הפלסטיני לשלטון המקומי, של הרש"פ ושטח הכפר צומצם לכ-26,878 דונם.

בנובמבר 2019, במסגרת "פעולת תג מחיר", רעולי פנים השחיתו 20 מכוניות וריססו כתובות בעיירה.

בשנת 2020 הוקם מאחז לא חוקי על אדמות הכפר, והתושבים החלו בהפגנות בימי שישי במחאה. במרץ 2021 נהרג תושב הכפר מירי קצין צה"ל במהלך ההפגנה.
משתתפים במחאה השבועית נגד הקמת מאחז על אדמות בית דג'ן. יוני 2022

ביולי 2022 הוקמה בכפר אנדרטה לזכר מחבלים מארגוני טרור.

ב-7 בספטמבר 2022 ניסה מחבל לחטוף נשק מחייל בכפר. החייל נאבק במחבל וירה באוויר. המחבל נפצע קל כנראה מכוויה של הנשק וטופל על ידי החיילים באזור.

== לקריאה נוספת ==
בית דג'ן: מבט מ[[בית פוריכ]]<div class="mw-content-ltr">
*
* (p. [https://archive.org/stream/surveyofwesternp02conduoft#page/162/mode/1up 162])
* (p. 771)
*
*
* (p. 132)
*
* (p. [https://archive.org/stream/surveyofwesternp00conduoft#page/180/mode/1up 180])

</div>
==קישורים חיצוניים==

*[http://www.palestineremembered.com/GeoPoints/Bayt_Dajan_855/index.html Welcome to Bayt Dajan]
*[https://www.welcometopalestine.com/destinations/nablus/beit-dajan/ Beit Dajan], Welcome to Palestine
*Survey of Western Palestine, Map 12: [http://www.iaa-archives.org.il/zoom/zoom.aspx?folder_id=93&type_id=6&id=8374 IAA], Wikimedia commons
*[http://vprofile.arij.org/nablus/pdfs/vprofile/Beit%20Dajan_vp_en.pdf Beit Dajan village profile], המכון למחקר יישומי - ירושלים, ARIJ
*[http://vprofile.arij.org/nablus/images/english/Beit%20Dajan_ap_en.jpg Beit Dajan, aerial photo], ARIJ
*[https://web.archive.org/web/20150925115631/http://www.popularstruggle.org/category/tags/beit-dajan Beit Dajan]

==הערות שוליים==

קטגוריה:הרשות הפלסטינית: יישובים
קטגוריה:נפת שכם
קטגוריה:יישובים שומרוניים לשעבר
פריראזלומנאיה (אסדת קידוח)

אסדת הקידוח על גבי בול בהנפקת [[דואר רוסיה (2015)]]
פריראזלומנאיה (ברוסית: Морская ледостойкая стационарная платформа (МЛСП) «Приразломная») היא אסדת קידוח נפט עמידה לקרח המיועדת לפיתוח שדה הנפט פריראזלומנאיה שבים פצ'ורה. כיום זו אסדת הקידוח היחידה בעולם שמייצרת נפט על המדף הארקטי הרוסי. האסדה נחנכה באפריל 2014 וב-2017, כבר הפיקה 5 מיליון טונות של נפט ארקטי. הפלטפורמה ממוקמת במרחק 55 ק"מ צפונית לכפר ואראנדיי במחוז הניינץ ובמרחק 320 ק"מ צפונית מזרחית לעיר נריין-מאר. 

רישיון לתפעול שדה פריראזלומנאיה נמצא בבעלות חברת Gazprom Neft Shelf LLC (חברת בת של גזפרום נפט). הפלטפורמה נוצרה במיוחד לצורך פיתוח השדה ומבצעת את כל הפעולות הטכנולוגיות הדרושות כולל קידוח בארות, הפקה, אחסנה ומשלוח נפט למכליות, יצירת אנרגיית חום ואנרגיה חשמלית. ייחודה של האסדה הוא היותה לאסדה הראשונה בעולם שמיועדת לייצור פחמימנים על האזור הארקטי בתנאים הקשים של שדות קרח נסחף. הפלטפורמה מתוכננת לפעול בתנאי אקלים קיצוניים, עומדת בדרישות הבטיחות המחמירות ביותר והיא מסוגלת לעמוד בעומסי הקרח המקסימליים.

== קישורים חיצוניים ==

* [http://www.sevmash.ru/rus/photogallery.html?func=viewcategory&catid=2 גלריית תמונות] באתר היצרנית "סבמאש"
* [https://www.gazprom-neft.ru/company/business/exploration-and-production/new-projects/prirazlomnoe/ פריראזלומנאיה] באתר גזפרום נפט
* [http://www.gazprom.ru/about/production/projects/deposits/pnm/ פריראזלומנאיה] באתר גזפרום 
* [https://www.youtube.com/watch?v=IV_BvBBz84c פריראזלומנאיה. ארץ גדולה] - פרויקט טלוויזיוני של ערוץ הטלוויזיה "רוסיה-24"

== הערות שוליים ==

קטגוריה:גזפרום
קטגוריה:הנדסה אזרחית
קטגוריה:אוקיינוס הקרח הצפוני